Un loc în capsula Crew Dragon este mai ieftin decât la ruși. Cât plătește NASA Rusiei pentru a trimite un astronaut în spațiu.
NASA plăteşte Rusiei 90 de milioane de dolari pentru transportul unui astronaut în spaţiu. Prin comparaţie, un loc în capsula Crew Dragon a SpaceX costă 55 de milioane de dolari. Este posibil ca pe viitor şi Rusia să apeleze la NASA pentru transport.
Ştii că NASA a reluat cu succes, pe 30 mai, după aproape un deceniu, misiunile cu echipaj uman de pe sol american, cu capsula Crew Dragon a companiei SpaceX. Până la această misiune, NASA depindea total de capsulele ruseşti Soyuz pentru a-şi trimite astronauţii în spaţiu.Însă, se pare că istorica misiune nu a schimbat radical regulile jocului. Pentru următorul astronaut american care va ajunge pe Staţia Spaţială Internaţională, NASA va plăti Rusiei suma de 90 de milioane de dolari. Prin comparaţie, un loc în capsula Crew Dragon costă doar 55 de milioane de dolari.Astronauta Kate Rubins va pleca pe ISS împreună cu cosmonauţii Serghei Rizikov şi Serghei Kud-Svercikov, de la cosmodromul rus Baikonur din Kazahstan, pe 14 octombrie.Este posibil, însă, ca misiunea din toamnă să fie ultima pentru care NASA apelează la Roscosmos pentru transport.Deşi capsula Crew Dragon are o capacitate de şapte locuri, NASA a încheiat contract cu SpaceX pentru doar patru per misiune, restul spaţiului fiind rezervat proviziilor şi altor materiale.În schimb, este posibil ca, de anul viitor, şi astronauţii ruşi să ajungă în spaţiu din Florida, între cele două agenţii existând discuţii în acest sens.